Kužių Švč. Mergelės Marijos Gimimo bažnyčia

Kužių Švč. Mergelės Marijos Gimimo bažnyčia – bažnyčia, stovinti Kužių miestelyje.

 Istorija 

Žemaičių vyskupas Petras Parčevskis 1652 m. patvirtino Jono Kazimiero Godliausko Kužių koplyčiai paskirtus 36 valakus žemės su žmonėmis. Bažnyčiai 1653 m. dovanoti Kušleikių ir Minkštakių kaimai. Bažnyčiai sudegus, nauja pastatyta 1775 m. XIX a. pradžioje veikė parapinė mokykla.

1873 m. pastatyta nauja medinė bažnyčia (Šiaulių parapijos filija). 1908–1914 m. veikė Lietuvių katalikų blaivybės draugijos skyrius. Per Pirmąjį pasaulinį karą bažnyčia sudegė. Klebono Adolfo Keibos rūpesčiu 1920 m. pastatyta laikina. 

1929–1932 m. pastatyta gelžbetoninė bažnyčia, 1944 m. sugriauta. Netekus bažnyčios, pamaldos vykdavo Ilgviečių kaime, ūkininkų Jasukaičių sodyboje.Kužiškiai minėjo praeitį ir džiaugėsi šiandiena skrastas.lt Apgriuvusios bažnyčios sienos išsprogdintos apie 1965 m. 

Dabartinė bažnyčia 1946 m. įrengta mediniame pastate. Buvo panaudotos nugriautos medinės Gruzdžių kapinių koplyčios konstrukcijos. 1946 m. birželį pamaldos Kužiuose atnaujintos, pašventinus atstatytą bažnyčią.Kuo svar­bi Mer­ge­lė Ma­ri­ja ir jos gi­mi­mo die­na? etaplius.lt Sugriautos šventovės vietoje pastatyta Kužių mokykla, o medinė bažnyčia iškilo šalia, kitoje gatvės pusėje.Kužių Švč. Mergelės Marijos Gimimo bažnyčia  lietuvosbaznycios.eu

1987–1989 m. Kužių bažnyčia rekonstruota: paaukštintas bokštas, taip pat bažnyčios stogas ir jos vidaus erdvė. Virš didžiojo altoriaus buvo įstatytas langas, altorinę dalį apjuosė zakristijos ir pagalbinių patalpų priestatas. 2012–2014 m. atlikta bažnyčios pastato renovacija. Kužių bažnyčios 360 metų jubiliejaus proga 2013 m. prie buvusios bažnyčios mūro fragmento atidengta atminimo lenta. 2023 m. buvo pabaigtas bažnyčios išorinių sienų remontas.

 Architektūra 

Bažnyčia darnių proporcijų, stačiakampio plano, vienabokštė, su trisiene apside.

 Šaltiniai 



 Nuorodos 

 Vyskupijos informacija
 Antano Krištopaičio medinių bažnyčių akvarelės ausrosmuziejus.lt


Kategorija:Šiaulių rajono bažnyčios
Kategorija:Kužiai